Wanneer iemand deur die kragtige werk van God uit die ou lewe na die nuwe oorgebring word, verander alles. Die versoening en redding wat Jesus gebring het, beteken dat die mense wat deur God nuut gemaak is, nou reeds deel in die orde van die nuwe wêreld wat finaal sal kom met die wederkoms van Christus. Die oue is dus verby, en die nuwe het reeds gekom. Dit is die boodskap van versoening wat die wêreld moet ingaan.
Mag u vasstaan in die HERE, maar terselfdertyd ondersoek wat in u geloofslewe ontbreek. En mag Hy ook u hart versterk om onberispelik te wees in heiligheid voor God die Vader terwyl ons sy wederkoms verwag.